אבי דנגור

אבי דנגור (נולד ב-25 ביוני 1980) הוא שחקן, מחזאי וקומיקאי ישראלי. בין תפקידיו הידועים – הדמות אבי הזמר, ניסו בסדרה "מטומטמת", ארז בסדרה "על הספקטרום", דובי בהצגה "מייקל" (ובתוכנית הטלוויזיה שנוצרה בעקבותיה), ויחיאל פלוטניק בקומדיית המצבים "לבד בבית". דנגור נולד וגדל בקריית אתא לאב פועל במפעלי הפטרוכימיה ואם רואת חשבון. לאחר שחרורו מהצבא, למד משחק בבית הספר לתיאטרון חזותי בירושלים. במהלך שנת הלימודים השנייה, יצר את הדמות "אבי הזמר", דמות פרודית המהווה קריקטורה על זמר מזרחי, בדומה לזמר קוקו מ"שידורי המהפכה". דנגור חיבר עם איתי וייזר ונדב הולנדר מספר שירים פרודיים. במהלך השנה השנייה ללימודים, השתתף באודישנים לעונה השישית של "כוכב נולד", אך שופטי התכנית תפסו אותו כפרודיה והוא לא עבר את המבחן-המקדים. עבודת הסיום שלו בלימודים הייתה ההצגה "מייקל" שהועלתה בשנת 2007 וזכתה להצלחה והכרה ממבקרי התיאטרון. ההצגה הצטרפה לרפרטואר ההצגות של תיאטרון תמונע וב-2010 זכתה בשלושה פרסים בטקס פרסי הפרינג' הישראלי קיפוד הזהב, ביניהם פרס ההצגה הטובה ביותר לשנת 2009. בעקבות הצלחת ההצגה "מייקל", פנה ערוץ 24 אל דנגור בבקשה להנחות תוכנית אירוח. התוכנית "אבי הזמר מארח" עלתה בשנת 2012 ואירחה טאלנטים של שידורי קשת. בתוכנית ארח את דודתו, עליזה דנגור, כשבמסגרת הדמות הציג אותה בתור אמו. לאחר הצלחת התוכנית, פנה ערוץ "הוט קומדי סנטרל" בבקשה ליצירת תוכנית דומה וכך נוצרה התוכנית המוקומנטרית "החיים של אבי הזמר" העוסקת בחייו הפיקטיביים. התוכנית לא זכתה לביקורות חיוביות והסתיימה לאחר 12 פרקים. באותה שנה השתתף בתוכנית "זנזורי" כנגרי, אחד ממורי הנהיגה, לצידו של יובל סמו. בשנת 2015 השתתף דנגור בפרסומות ל"חומוס אחלה". ב-2016 התארח דנגור בקומדיית הפשע "מטומטמת", בה גילם את דמותו של ניסו, ידידו ההומוסקסואל של לירז (משה אשכנזי). בשנת 2017 השתתף בסדרת הטלוויזיה "נופלות על הרגליים" בערוץ 2, כעוזר במשרד החקירות. בנוסף השתתף בקומדיית המצבים של ערוץ 10, "ויקי ואני", בתפקיד מבורך, אחיה של שרת החינוך ויקי זערור (מגי אזרזר). על תפקידו ב"ויקי ואני" דנגור היה מועמד לפרס השחקן הטוב ביותר בסדרה קומית בטקס פרסי האקדמיה לטלוויזיה וקולנוע לשנת 2017. בשנת 2018 גילם את דמותו של ארז בסדרה "על הספקטרום" ששודרה ב-yes. באותה שנה החל לככב בקומדיה "מייקל" שיצר בהתבסס על הצגת הפרינג' שיצר, בתפקיד דובי. בשנת 2019 השתתף דנגור בקליפ "תנין" של ערוץ הכיבוד, בתור אליוט. בשנת 2021 גילם את פלוטניק בקומדיית המצבים "לבד בבית". על תפקידו בסדרה קיבל מועמדות בתחרות פרסי הטלוויזיה לילדים ולנוער. דנגור השתתף בסרט שביים שי כנות, "ארבע על ארבע", בו גילם דמות של מדען רוסי, לצד עוז זהבי ושלומי קוריאט. באותה השנה השתתף דנגור בסרט הדרמה "בין העולמות" של הבמאית מיה חטאב. גילם חרדי בסרט "לפני הזיכרון" שיצר יהונתן אינדורסקי. ב-2013 השתתף בסרטו של הבמאי אבי נשר "פלאות" שם גילם את דמותו של חיים "חלאה" לוריא-אהרונוב חבר ילדות של "ארנב" (אורי חזקיה) וסוחר הסמים שלו. ב-2018 השתתף בסרטו של אינדורסקי "דרייבר". ב-2015 חשף בפוסט בדף הפייסבוק האישי את היותו הומוסקסואל. אבי דנגור, ברשת החברתית פייסבוק אבי דנגור, ברשת החברתית אינסטגרם אבי דנגור, במיזם "אישים" לתיעוד היצירה הישראלית אבי דנגור, במסד הנתונים הקולנועיים IMDb (באנגלית) אבי דנגור, באתר "אידיבי", מאגר הידע העברי לקולנוע ישראלי ועולמי חיות במה: אבי דנגור, סרטון בערוץ "כאן חינוכית", באתר יוטיוב (אורך: 14:18) מיהו אבי הזמר שמטריף את הסצנה המזרחית?, ראיון באתר יוטיוב, 26 בדצמבר 2011 לילך וולך‏, "החיים של אבי הזמר": מוקומנטרי מצחיק ואינטליגנטי, באתר וואלה, 2 ביולי 2013 קרי רובינשטיין, ההצגה שכבשה את ישראל מגיעה לאמריקה, באתר ynet, 29 באוקטובר 2015 אלון הדר, בתפקיד עצמו, באתר ynet, 19 ביולי 2016 רותם אלון, ‏צחוק בצד: אבי דנגור חושף צד שלא הכרתם, באתר ‏מאקו‏, 11 במאי 2017 יואב בירנברג, המופע של אבי, באתר "ידיעות אחרונות", 26 בספטמבר 2018 שגיא בן נון‏, אבי השחקן, באתר וואלה, 14 בפברואר 2020 מיהו "אבי הזמר" שמטריף את הסצנה המזרחית?, סרטון בערוץ "החדשות", באתר יוטיוב (אורך: 13:01) גדעון אוקו, ‏מהמחתרת למרכז הבמה: סיפור ההצלחה של "מייקל", באתר ‏מאקו‏, 28 במרץ 2011 קרי רובינשטיין, ההצגה שכבשה את ישראל מגיעה לאמריקה, באתר ynet, 29 באוקטובר 2015 אבי שושן, "החיים של אבי הזמר": בדיחה פרטית מיותרת, באתר ynet, 2 ביולי 2013 ערוץ הכיבוד (2019-03-20), אמ.סי ישמין - תנין (ביט של אבא), נבדק ב-2019-03-24 ערן סויסה, אבי הזמר יוצא מהארון, באתר ישראל היום, 3 ביולי 2015